钦定古今图书集成/理学汇编/学行典/第243卷 > 钱浦
## 钦定古今图书集成/理学汇编/学行典/第243卷 > 钱浦

按《嘉定县志》：“钱浦，字北郊，镃之子。赋性刚直，严介自
持。里中有不孝不悌者，必亲至其家，深加督责。故亲
党勃谿之争，宁甘服罪，勿使钱某知之。”时方之王彦
方、陈仲弓云：“嘉靖三十三年，邑遭倭难，浦散家财，募
勇士，保障一方，得免屠戮。抚按交旌。万历三十二年
卒，年八十有三。”